Tamtészô Stacjô Kùltura je partnérã projechtu, do jaczégò nôleżą téż bibloteczi w Trzëgardze, Lëzënie, Redze, Wejrowie, Bólszewie, czë Pùckù. Czôrno-złotô kôrta dôwô mòżlëwòtã kòrzëstaniô ze zniżków w jinstitucjach kùlturë, kawnicach, ksãgarniach – lësta partnérów dërch rosce. Kôrta téż dôwô przistãp do zasobów partnérsczich bibloteków. W kòżdi je apartny limit ksążków do wëpòżëczeniô, le to sã mùszi zaregistrowac. Klarëje Ana Jackòwskô ze Stacje Kùltura w Rëmi. Metropòlitalną Kôrtã do Kùlturë to mòże dostac w kòżdi biblotece jakô je w projechce. Lësta partnérów jakô bédëje zniżczi je do dostaniô na jinternetowi stronie Wòjewódzczi i Gardowi Pùblëczny Bibloteczi we Gduńskù. Òstatnym czasã do akcje sã włączëła Ksãgarniô Kaszëbskò-Pòmòrsczégò Zrzeszeniô.